**ОТЧЕТ**

**ЗА ДЕЙНОСТТА НА ОТДЕЛ ПБПЗ**

**ЗА ВТОРОТО ТРИМЕСЕЧИЕ НА 2018 Г.**

|  |
| --- |
| **І. АНАЛИЗИ, ОЦЕНКИ И ПРОУЧВАНИЯ** |
| **1. Здравословно състояние на организираните детски и ученически колективи** |
| 1.1. В началото на месец юни беше изготвен и изпратен в МЗ „ Анализ и оценка на здравословното състояние на децата и учениците от област Велико Търново за 2017 година“. Данните, коментирани в анализа са представени и в табличен вид по образец на МЗ.  1.2. Анализът на здравословното състояние на децата и учениците от област Велико Търново за 2017 г. беше предоставен на Областна управа - Велико Търново и РУО – Велико Търново за информация и предприемане на мерки за подобряване на здравето на децата и учениците в областта. |
| **2. Хранене на организирани детски и ученически колективи**  2.1. През отчетния период бяха обработени всички постъпили данни за храненето на децата от наблюдаваните детски ясли и детски градини. В мониторинга на храненето на организирани детски колективи за 2018 г. са включени всички (10) детски ясли на територията на област Велико Търново и 60% от детските градини.  2.2. Във връзка с изготвянето на годишен анализ на организираното ученическо хранене за сезон пролет бяха изготвени писма до наблюдаваните 10 училища в областта. Получените данни са обработени с онлайн-програмата „Храни и хранене“ на НЦОЗА - София. |

**3. Мониторинг на атмосферния въздух**

3.1. Докладът за влиянието на атмосферния въздух върху здравето на населението в наблюдаваните населени места в областта за 2017 г. беше изготвен и представен в срок на МЗ.

3.2. Информациите за качеството на атмосферния въздух в градовете Велико Търново, Горна Оряховица и Свищов (по данни на РИОСВ) за 2017 година бяха предоставени на съответните общински администрации.

**ІІ. ДЕЙНОСТ ПО РЕГИОНАЛНИ И НАЦИОНАЛНИ ПРОГРАМИ И ПРОЕКТИ**

* **„ЗДРАВИ ДЕЦА В ЗДРАВИ СЕМЕЙСТВА” - ОБЩИНА ВЕЛИКО ТЪРНОВО**

1. И през второто тримесечие на 2018 година продължи излъчването по електронните медии и на видеомонитора пред Община Велико Търново на **видео и аудио клипове на програма СИНДИ** – зона Велико Търново. Бяха излъчени 4 видеоклипа и 4 аудиоклипа с тематика: здравословно хранене, превенция на употребата на алкохол, стрес, профилактика на хипертонията и пътно-транспортния травматизъм - общо 1 696 излъчвания.

Рекламата на кабинета за отказване от тютюнопушене беше излъчена 540 пъти по КТ „Видеосат” и 24 пъти по Общинско кабелно радио.

1. На **интернет страницата на РЗИ - Велико Търново** през тримесечиетобяха публикувани **27 информации** и съобщения (при годишен план 20 материала) за програмните дейности и инициативи.
2. В рамките на различните инициативи на програмата бяха разпространени 29 заглавия на **печатни и електронни здравно-образователни материали** с общ тираж 3 127 броя.
3. През отчетния период беше проведена втората среща (от общо 3 за годината) на **Клуба на лица със здравословни проблеми**, на която присъстваха 35 членове и гости. На срещата беше отбелязана **18 – годишнината от учредяването на Клуба**. От 2000-та година до досега в сбирките на клуба са участвали над 1000 посетители и 600 студента. Лектори са били 42 лекари, десетки специалисти (журналисти, педагози, психолози и други) и 10 члена на клуба.
4. **„Движи се и победи пролет 2018”**

За поредна 18 година беше организирана и проведена кампанията **„Движи се и победи пролет 2018”.** С настоящата кампания, броят на едноименните кампании, е 34, а общият брой на участниците - 17 996 души, в това число и 393 семейства.

Тазгодишният пролетен дял на кампанията „Движи се и победи” се проведе в периода28 април – 2 юни 2018 г.по 3 туристически маршрута: до хижа Божур, до Конна база с. Арбанаси и до парк Ксилифор**.**

По туристическите маршрути на кампанията „Движи се и победи – пролет 2018” преминахаобщо 348 участника, от които 228 жени и 120 мъже (в това число и 14 семейства).

Малко над половината от включилите се в пролетния дял на „Движи се и победи” – 53 % (184 души) са участвали и в предишни кампании, а 47% (127 души) се включиха за първи път, което показва приемственост и това, че интереса към кампанията не спада.

1. **Кампания за превенция на употребата на алкохол**

От 13 април до 17 май 2018 година експерти от отдела организираха и проведоха редица инициативи в рамките на **кампанията за превенция на употребата на алкохол в гр. Килифарево**.

* На 13 април 2018 г. в **ОУ „Неофит Рилски” град Килифарево** се проведе кампания посветена на превенцията на употребата на алкохол под мотото „Митове, факти и вреди от употребата на алкохол”*.*

        Чрез забавни игри учениците се запознаха с въздействието на алкохола върху човешкото тяло и съответните алтернативи на поведение – „Какво мога да правя в свободното си време” и „Кои са любимите ми здравословни напитки”.

* На 17 май 2018 г. в **ДГ „Надежда” град Килифарево** се проведе заключителният етап от кампанията, посветена на превенцията на употребата на алкохол.

През месец април възпитаниците на детското заведение преминаха теоретично обучение по темата „Вреди от употребата на алкохол и алтернативи”. Децата от предучилищната група, заедно със своите родители, се запознаха с приказката „Цар и пияница” и под ръководството на педагозите работиха усърдно в арт-работилница за украсяване на стъкло с техниката декупаж.

1. **Кампания за превенция на тютюнопушенето „Загаси цигара – спаси сърце”**  **сред младите хора по повод на Световния ден без тютюнопушене – 31 май.**

По повод Световния ден без тютюнопушене – 31 май във Велико Търново бяха проведени няколко инициативи:

* На 31.05.2018 година в парк „Марно поле” във Велико Търново се проведе поредната инициатива за превенция на тютюнопушенето сред населението под мотото **„Загаси цигара – спаси сърце”.**  
                 Доброволци от **ХГ „Св. св. Кирил и Методий” – Велико Търново** раздаваха образователни материали, като подчертаваха рисковете за здравето, свързани с тютюнопушенето и сърдечносъдовите заболявания; приканваха настоящи и бивши пушачи да си направят спирометрия, да напишат своето послание върху балон или да изработят магнитен стикер за спомен.

- На 16 май 2018 г. децата от трета група на **ДГ „Първи юни” в град Велико Търн**ово се запознаха с пушещата кукла „Сю”, презентираха постери, изобразяващи вредите от тютюнопушенето и изработиха магнитни стикери по темата. Децата се обединиха около идеята, че: „Тютюнопушенето е враг на здравето и човек може да прави много приятни неща, вместо да пуши цигари”.

- На 2 юни 2018 година в рамките на **спортно-туристическия празник** в парк Ксилифор се проведе ателие на открито за рисуване върху балони и с тебешири на асфалт, като алтернатива на тютюнопушенето.

1. **Клиника на открито**

На 17 май 2018 година за **четвърта поредна година** в рамките на програма „Здрави деца в здрави семейства” Регионална здравна инспекция - Велико Търново, Община Велико Търново, филиалът на Медицински университет, гр. Варна във Велико Търново, с подкрепата на Българската асоциация по хипертония, организираха „Клиника на открито”.

Целта на проявата беше чрез профилактично направените безплатни изследвания да се обърне отново внимание на рисковите за здравето фактори – тютюнопушене, нездравословно хранене, ниска двигателна активност и рисково сексуално поведение. Инициативата беше посветена на превенцията на хроничните незаразни болести (сърдечно-съдови, белодробни, диабет, затлъстяване), Международния ден на сестринството - 12 май, Световния ден на хипертонията – 17 май, Европейския ден за борба със затлъстяването - 19 май и Световния ден без тютюнев дим – 31 май.

През импровизираните кабинети, разположени в парк „Марно поле” преминаха, както следва:

* „Кабинет за профилактика на диабета” - 185 граждани изследваха кръвната си захар. Отклонения от референтните стойности бяха установени при 28 лица, от тях 20 жени и 8 мъже;
* „Кабинет за профилактика на белодробни заболявания” - бяха извършени спирометрии на 80 лица (настоящи и бивши пушачи) - 59 жени и 21 мъже. При 7 от тях бяха установени отклонения от нормалните стойности на дишането;
* „Кабинет за анонимно и безплатно консултиране и изследване за СПИН” - преминаха 61 лица (10 мъже и 51 жени) на възраст от 16 до 83 години, сред които нямаше носители на вируса;
* „Кабинет за профилактика на хипертонията” - измерено беше кръвното налягане, ръста и телесното тегло на 276 души. Предсърдно мъждеене беше установено при 5 лица. Трима от лицата с предсърдно мъждене бяха новодиагностицирани и насочени за допълнителна консултация с личния си лекар.

По време на кампанията бяха разпространени 8 заглавия (573 броя) на здравно-образователни материали на здравна тематика.

1. **Кампания за превенция на затлъстяването, посветена на Европейския ден за борба със затлъстяването – 19 май.**

Кампанията за превенция на затлъстяването, посветена на Европейския ден за борба със затлъстяването – 19 май, включи дейности в рамките на един месец от 18 май до 11 юни 2018 г., както следва:

* **Кулинарна работилница**

На 18 май 2018 г. в ДГ „Надежда” град Килифарево беше проведена кулинарна работилница, посветена на превенцията на затлъстяването сред децата в ранна детска възраст.

Целта на инициативата беше да се покаже на децата и техните семейства как да се хранят пълноценно, балансирано и вкусно. Мероприятието премина под мотото „Повече плодове и зеленчуци, по-малко тесто и захар”.

Експерти от Регионална здравна инспекция – Велико Търново запознаха децата от предучилищната група с препоръките за здравословен избор на храни и значението на физическата активност за растежа, развитието и здравословното тегло, след което заедно подредиха пирамидата за здравословно хранене.

Малките „готвачи” бяха разделени на три отбора и приготвиха здравословни бонбони, близалки от банани, лодки с краставици, а след това похапнаха с апетит.

* **Кампания** „**Здравословното хранене – гаранция за здраве**”

В периода 4-11 юни 2018 г. в ОУ „Бачо Киро” гр. Велико Търново се проведе **кампания под мотото** „**Здравословното хранене – гаранция за здраве**”. По време на двуседмичния обучителен курс на учениците чрез интерактивни обучения и състезателни игри им бяха представени темите „Хранителна пирамида“, „Препоръки за здравословното хранене“ и „Енергиен баланс“. По време на отделните модули на кампанията учениците затвърждаваха наученото за здравословното хранене чрез викторина и забавни интерактивни игри.

1. **Образователни игри „Ние знаем как да бъдем здрави”**

За **седма поредна година** Регионална здравна инспекция - Велико Търново в партньорство с Община Велико Търново и Младежки дом - Велико Търново организира и проведе традиционните за Велико Търново образователни игри „Ние знаем как да бъдем здрави” с ученици от горния курс на обучение (8 - 12 клас) по теми, свързани със здравословния начин на живот, посветени на майските дни на здравето (Световния ден за борба с хипертонията – 17 май, Европейския ден за борба със затлъстяването – 19 май) и Международния ден за борба с наркоманиите – 26 юни). Игрите се проведоха на 26 юни 2018 г. в Професионалната гимназия по архитектура, строителство и геодезия „Ангел Попов“ - Велико Търново.

  В състезанието взеха участие общо 11 отбора с по 3 участника на възраст 14 – 19 години от 6 училища в старата столица: ПЕГ „Проф. д-р Асен Златаров” (2 отбора), СУ „Ем. Станев” (2 отбора), СУ „Вела Благоева” (1 отбор), ПГЕ „Ал. Ст. Попов” (3 отбора), ПМГ „Васил Друмев“ (1 отбор) и Спортно училище - Велико Търново (2 отбора).

# . **„Родителски срещи в бар“**

# През отчетния период в гр. Велико Търново бяха проведени поредицата нестандартни родителски срещи извън класната стая „Родителски срещи: малки разговори на големи теми“. Участници в проявата бяха педагози и родители на деца от ОУ „Св. Патриах Евтимий“, СУ „Вела Благоева“, ОУ „Бачо Киро“ и ОУ „Д. Благоев“. Инициативата беше организирана в рамките на „Национална програма срещу употребата на алкохол от деца“ от Асоциация Родители, Спиритс България, Държавна агенция за закрила на детето, в партньорство с Регионална здравна инспекция – Велико Търново.По време на родителската среща бяха дискутирани въпросите за: влиянието на алкохола върху детския организъм и рисковете при ранната му употреба, подходящите начини да се говори с децата на тази тема, без да се обидят, засрамят или отегчат.  Родители, учители и специалисти по проблема потърсиха отговорите на този труден въпрос в неформална обстановка.

|  |  |  |  |
| --- | --- | --- | --- |
| 1. В рамките на програмата през тримесечието бяха проведени **12 обучения с 403 участника**.   **12**. **Работа със СМИ**  Дейностите по програмата бяха отразени в 20 радио, 18 телевизионни предавания, 2 пресконференции и 27 публикации на страницата на РЗИ – Велико Търново и 14 материала на местната преса.  **13. Издателска дейност:**  - През отчетния период беше **претиражиран (2500 броя)** здравно-образователния материал на тема **„Тютюнопушене”;**  - **За печат беше предаден** образователния материал на тема „Здравословно хранене на учениците”.   * **ПРОГРАМА ЗА ПРЕВЕНЦИЯ НА НАРКОМАНИИТЕ В ОБЩИНА ВЕЛИКО ТЪРНОВО**  |  | | --- | |  |  * 1. **Кампания за превенция на наркоманиите, посветена на Международния ден за борба с наркоманиите и трафика на хора – 26 юни.**   Регионална здравна инспекция - Велико Търново в партньорство с Община Велико Търново и Младежки дом - Велико Търново организира и проведе традиционните за Велико Търново образователни игри „Ние знаем как да бъдем здрави” с ученици от горния курс на обучение (8 - 12 клас) по теми, свързани със здравословния начин на живот, посветени на майските дни на здравето и Международния ден за борба с наркоманиите – 26 юни. Мероприятието се проведе на 26 юни 2018 г. в Професионалната гимназия по архитектура, строителство и геодезия „Ангел Попов“ - Велико Търново.   |  | | --- | | В състезанието взеха участие общо 11 отбора с по 3 участника на възраст 14 – 19 години от 6 училища в старата столица: ПЕГ „Проф. д-р Асен Златаров” (2 отбора), СУ „Ем. Станев” (2 отбора), СУ „Вела Благоева” (1 отбор), ПГЕ „Ал. Ст. Попов” (3 отбора), ПМГ „Васил Друмев“ (1 отбор) и Спортно училище - Велико Търново (2 отбора).   1. На 11 май в хотел „Болярски“ – Велико Търново се проведе еднодневен семинар с 12 ученика от ПГСАГ „А. Попов” на тема „Превенция на зависимостите”. Инициативата беше организирана от РЗИ – Велико Търново и ПИЦ към Община Велико Търново. | | 1. На **интернет страницата на РЗИ – Велико Търново** бяха публикувани два материала, посветени на Международния ден за борба с наркоманиите и трафика на хора – 26 юни. 2. Ресорният експерт в отдела взе участие в регулярното заседание на Общинския съвет по наркотични вещества към Община Велико Търново. | |
| * **НАЦИОНАЛНА ПРОГРАМА ЗА ПРЕВЕНЦИЯ НА ХРОНИЧНИТЕ НЕЗАРАЗНИ БОЛЕСТИ 2014 г. – 2020 г.**  1. През изтеклите три месеца бяха организирани и проведени **12 интерактивни обучения (при годишен план 8 обучения)** на **188 деца** от предучилищна възраст **и ученици** по темите: тютюнопушене, употреба на алкохол, здравословно хранене, движение. 2. По повод на **Световния ден на движението – 10 май бяха реализирани редица инициативи:**   **-** публикации в интернет на предстоящите туристически маршрути маршрути от пролетния дял на кампанията „Движи се и победи“;  - излъчване на видеоклип за ползата от движението на видеостената пред Община Велико Търново и на аудиоклип по Общинско кабелно радио. |
|  |

1. **Информационна кампания за превенция на зависимостите в град Павлик**ени

На 29.05.2018 в центъра на град Павликени се проведе Кампания за превенция на тютюнопушенето сред младите хора по повод на **Световния ден без тютюнопушене – 31 май.** Над 100 лица се включиха в информационно-образователна кампания под мотото ”Не на тютюнопушенето”, организирана от Регионална здравна инспекция – Велико Търново, в партньорство с Община Павликени и СУ ”Бачо Киро” – Павликени.  
        В изнесения кабинет за отказ от тютюнопушене настоящи и бивши пушачи (20 лица), на възраст от 30 до 79 години, бяха консултирани и изследвани със спирометър за функционалното състояние на дишането.  
        Доброволци от СУ „Бачо Киро“ раздаваха образователни материали, като подчертаваха рисковете за здравето, свързани с употребата на тютюн, нездравословното хранене и ниската двигателна активност и приканваха преминаващите граждани да си направят **антропометрични измервания – ръст и тегло**. От измерените 55 души (39 жени и 16 мъже), на възраст от 2 до 91 години, затлъстяване (ИТМ равно и над 30) беше установено при 22, като с много висок здравен риск бяха 4 лица (1 мъж и 3 жени).   
        По време на организираната проява бяха разпространени 11 заглавия на здравно-образоветелни материала за превенция на хронично-незаразните заболявания (белодробни, сърдечно-съдови, затлъстяване и други).

1. **Конкурс за рисунка на тема „Аз дишам свободно, без цигарен дим”**

На 2 юни 2018 г. в центъра на град Павликени се състоя изложба на рисунки от конкурса за рисунка на тема **„Аз дишам свободно, без цигарен дим”.**  Участваха 15 ученика които представиха 32 творби. Инициативата беше организирана за пета поредна година от Местната комисия за борба с противообществените прояви, в партньорство с РЗИ – Велико Търново.

1. **„Родителски срещи в бар“**

# В рамките на инициативата „Родителски срещи: малки разговори на големи теми“ в гр. Горна Оряховица се проведе първата нестандартна среща извън класната стая. Участници в проявата бяха педагози и родители на деца от СУ „Вичо Грънчаров“ – Горна Оряховица.Инициативата беше организирана в рамките на „Национална програма срещу употребата на алкохол от деца“ от Асоциация Родители, Спиритс България, Държавна агенция за закрила на детето, в партньорство с Регионална здравна инспекция – Велико Търново.По време на родителската среща бяха дискутирани въпросите за: влиянието на алкохола върху детския организъм и рисковете при ранната му употреба, подходящите начини да се говори с децата на тази тема, без да се обидят, засрамят или отегчат.  Родители, учители и специалисти по проблема потърсиха отговорите на този труден въпрос в неформална обстановка.

1. Оказана беше **консултативна помощ за отказване от тютюнопушене в кабинета** за отказване от тютюнопушене в РЗИ на 98 лица (65 жени и 33 мъже) на възраст от 14 - 84 години, сред които преобладават интензивните пушачи, т.е. пушещите от 10 до 20 цигари дневно.

1. **Консултативният кабинет за отказ от тютюнопушене** беше популяризиран чрез излъчване на **рекламата** му по електронни и печатни медии. За отчетния период рекламата на кабинета беше излъчена по Общинско кабелно радио 24 пъти и по КТ „Видеосат - 21 век” - 540 пъти. **Изготвен беше отчетът** за дейността на ККОТ за първото тримесечие на годината, по образец в таблична форма.
2. Осъществена беше **методична и консултативна помощ** по въпросите на здравословното хранене, профилактиката и рисковите фактори на хроничните незаразни болести, изготвянето на седмични учебни разписания – общо на **90 човека**.
3. В рамките на отделни дейности бяха разпространени 38 **заглавия на образователни материали** (общ тираж 1096 броя) с тематика поведенческите рискови фактори и профилактика на ХНБ (диабет тип 2, свръхтегло и затлъстяване, високо артериално налягане и други).

* **НАЦИОНАЛНА ПРОГРАМА** **ЗА ПРЕВЕНЦИЯ И КОНТРОЛ НА ХИВ И СПИ 2017 г. – 2020 г.**

1. През второто тримесечие **рекламата на КАБКИС** беше излъчена 540 пъти по КТ “Видеосат - 21” и 24 пъти по Общинско кабелно радио - Велико Търново.
2. На **интернет страницата** на РЗИ – Велико Търново беше публикуван материал „20 май – Ден на съпричастност със засегнатите от ХИВ“.
3. По време на Клиниката на открито  в „Кабинета за анонимно и безплатно консултиране и изследване за СПИН” преминаха 61 лица (10 мъже и 51 жени) на възраст от 16 до 83 години, сред които няма носители на вируса;
4. По време на различните мероприятия бяха разпространени 102 здравно-образователни материала на тема ХИВ и СПИН..
5. Организирани и проведени бяха 8 **обучителни мероприятия** по въпросите на сексуалното и репродуктивно здраве,превенцията на ХИВ и СПИ със 117 ученика.
6. Тримесечните отчети за извършените дейности по програмата отчети бяха изготвени и изпратени в срок на МЗ.

* **НАЦИОНАЛНА ПРОГРАМА ЗА ПРЕВЕНЦИЯ И КОНТРОЛ НА ТУБЕРКУЛОЗАТА В РЕПУБЛИКА БЪЛГАРИЯ 2017 г. – 2020 г.**

На 17 април 2018 г. беше проведено **обучение на здравните медиатори и модератори** от Център за междуетнически диалог и толерантност „Амалипе“ по проблемите на ранната диагностика на туберкулозата. С провеждането на това мероприятие финализира едномесечната кампания, посветена на Световния ден за борба с туберкулозата – 24 март.

* **НАЦИОНАЛЕН ПЛАН ЗА ДЕЙСТВИЕ 2015 – 2020**  **КЪМ НАЦИОНАЛНА СТРАТЕГИЯ НА РЕПУБЛИКА БЪЛГАРИЯ ЗА ИНТЕГРИРАНЕ НА РОМИТЕ 2012 г. – 2020 г.**

1. В кампаниите, проведени от отдела: „Движи се и победи“, Кампания за превенция на тютюнопушенето в гр. Павликени и кампанията за здравословен живот в гр. Килифарево активно се включиха и участваха деца, ученици и възрастно население от етническите малцинства. Възпитаниците на трите ЦНСТ във Велико Търново и ЦНСТ с. Малък чифлик участваха и в трите етапа на пролетния дял на кампанията „Движи се и победи 2018“.
2. През изтеклото второ тримесечие на годината експерти от отдела проведоха обучения на общо 127 деца и ученици в населените места с предимно ромски етнос (гр. Бяла Черква, гр. Килифарево, гр. Павликени, с. Ресен, с. Водолей, с. Майско и с. Константин).
3. Съвместно с Центъра за междуетнически диалог и толерантност „Амалипе” - Велико Търново на 17 април 2018 г. беше проведено **обучение на здравните медиатори и модератори** от Център за междуетнически диалог и толерантност „Амалипе“ на темата „Видове туберкулоза. Начини за диагностика и профилактика”.
4. Ресорният експерт от отдела участва в двудневно обучение за работа със Системата за мониторинг, оценка и контрол за изпълнение на Националната стратегия на РБ за интегриране на ромите 2012 – 20120 година.
5. Бяха изготвени декларации на асоциирания партньор за реализация на проектни предложения от общините Павликени, Лясковец, Полски Тръмбеш и Стражица за приобщаване на уязвими групи.
6. Експерти от отдела участваха в организирането и провеждането на 15 –ти детски ромски фестивал „Отворено сърце”.
7. На представянето на доклада „Бележник 7 Какъв е средният успех на държавата в грижата за децата?” присъстваха двама експерти от отдела.
8. Тримесечният отчет за дейността по програмата беше изготвен и изпратен в МЗ в срок.

**ІІІ .ОРГАНИЗАЦИОННО-МЕТОДИЧНА ПОМОЩ И КОНСУЛТАЦИИ**

През отчетния период беше оказана организационно-методична помощ на **11 медицински специалисти от здравните кабинети** в детските заведения, училища и специализирани заведения за социални услуги за деца и **79 педагози** относно: поведенческите, биологичните и психо-социалните фактори на риска за ХНБ и рисковите фактори в околната среда и пр.

**IV. КОНТРОЛНА ДЕЙНОСТ:**

* Осъществяване на систематичен здравен контрол по спазване на **забраната за тютюнопушене в закритите обществени места**, в помещенията с обособени работни места и на някои открити обществени места, съгласно чл. 56 и чл. 56а от Закона за здравето. При план за второто тримесечие 100 проверки бяха направени **направени – 180 проверки.**
* Осъществяване на контрол по спазване на **забраната за продажба на алкохолни напитки на спортни прояви** и обществени мероприятия, организирани за деца и ученици (чл. 54, т. 4 и т. 5 от ЗЗ). Планът за 2-рото тримесечие е 4 проверки , **направени бяха 4.**
* Извършване на здравен контрол по спазване на изискванията на Наредба №2/07.03.2013 г. за **здравословно хранене на децата на възраст от 0 до 3 години** в детските заведения и детските кухни. Планът за проверките през второто тримесечие е: в детски ясли (ДЯ) - 3 проверки, в детски кухни (ДК) – 2. Н**аправени бяха в ДЯ – 5 проверки, в ДК – 5 проверки.**
* Извършване на здравен контрол по спазване на изискванията на Наредба №6/2011 г. за **здравословно хранене на децата от 3 до 7 години**. При план за 2-ро тримесечие 15 проверки, бяха **направени 26.**
* Извършване на здравен контрол по спазване на изискванията на Наредба №37 на МЗ за **здравословното хранене на учениците**. Планът на проверките за второто тримесечие е: ученически столове – 10 проверки, ученически бюфети - 5, автомати за напитки -5. Н**аправени бяха: 15 проверки в ученически столове, 6 проверки на ученически бюфети и 7 на автомати за напитки.**
* През второто тримесечие на годината в отдела постъпиха общо 9 **жалби** (3 за тютюнопушене на закрити обществени места, 4 за реклама на алкохол и 2 за нездравословно хранене). Сигналите бяха своевременно проверени и изготвени писмени отговори и 1 предписание.

В периода май – юни 2018 г., като допълнителна задача на отдела, беше извършена тематична проверка за спазване разпоредбите на чл. 56а, т. 2 от Закона за здравето и поддържане и опазване на зелените зони на територията на детските площадки за игра в община Велико Търново. Бяха извършени общо 79 проверки на площадки за игра, в т. ч. и спортни площадки с фитнес уреди на открито - в град Велико Търново 48 проверки и в община Велико Търново – 31 проверки. По време на проверките не бяха констатирани нарушения на чл. 56а, т. 2 от Закона за здравето за забрана на тютюнопушенето на площадките за игра на територията на община Велико Търново. Площадките за игра, междублоковите пространства и площадите в населените места се поддържат в добро текущо състояние. Същите са почистени, зелените площи са окосени.

Изготвил информацията:

Д-р Светлана Моминска

Началник на отдел ПБПЗ